En 24-årig mand er ved Retten i Hjørring lørdag blevet varetægtsfængslet i fire uger. Manden kærede ikke fængslingen. Han blev fredag eftermiddag ved 16.15-tiden anholdt på Jernbanegade i Aalborg og sigtet for overtrædelse af våbenloven. En patrulje standsede bilen, og kunne i første omgang konstatere at den 24-årige ikke havde kørekort, og at han havde en foldekniv større end det tilladte. Det fik patruljen til at ransage bilen og i den forbindelse fandt man et oversavet og skarpladt jagtgevær. Derfor blev manden anholdt og anbragt i detentionen.

Referat:
Politiet stoppede fredag eftermiddag en mand med et skarpladt oversavet jagtgevær og en lang foldekniv.